Rowers kom weg ondanks helikopters in lug | Netwerk24
Deur Isabel Venter 16 Junie 2019 19:16
Die polisie het Sondag vinnig gereageer toe werkers in die Sasolburg Mall aangehou is deur vier verdagtes. Die rooi rook is as sein gebruik vir die polisiehelikopters in die lug bo die inkopiesentrum.Foto: Verskaf
Twee werknemers is Sondagoggend ’n rukkie lank in die Sasolburg Mall aangehou toe vier mense die Foschini-winkel wou beroof. Foto: Verskaf
Vier mense het Sondag omstreeks 11:00 by die Foschini-winkel in die sentrum ingestap en wou die winkel beroof.
Johan Griessel van die Sasolburg GPF sê dit is onduidelik wat gebeur het, maar die rowers het niks gekry nie.
Twee personeellede is ’n tydjie lank in die winkel aangehou, maar is ongedeerd.
“Hulle wou waarskynlik selfone steel,” sê Griesel.
Die polisie in Sasolburg het vinnig gereageer en het met twee helikopters die gebied gefynkam, maar die rowers het weggekom.
Die polisie in Sasolburg kon nie dadelik die voorval bevestig nie.
Klik hier vir 'n video wat op Facebook versprei is.
Gas van Pilanesberg-oord skiet rower in chalet dood